EH Bildu Nafarroa talde parlamentarioari atxikiriko foru parlamentari Adolfo Araiz Flamarique jaunak informazio eskaera egin du (PES-00110), non honako informazio hau eskatzen baitio Nafarroako Gobernuari:

**1.- Egia al da, polizia patruilen geolokalizazioaren bidezko koordinaketaz gain, lanean ari dela, polizia-zentralak, Guardia Zibilekoak (062) zein Polizia Nazionalekoak (091) denbora errealean irits daitezen Foruzaingoko AKZren sistema informatikoan agertzen den informaziora?**

Ez da halakorik aurreikusi. Lanean ari gara

AKZn erregistratzen diren gorabeheren tipifikazioan.

**2.- Baiezkoan, izan al da horri begirako akordio berriren bat, orain arte aurreikusi gabea, eta nork hartu du?**

Legegintzaldi honetan ez da horri buruz inolako akordiorik sinatu.

 **3.- Zer informazio mota eskualdatu nahi da polizia-zentral horietara eta zer kasu edo egoeratan?**

AKZko kudeaketa sistemaren garapenean aurrera egiteko modua izaten denean, beste polizia kidego batzuen zentraletara helarazi ahalko den informazioa kasuan kasuko gorabeherari egoki erantzuteko beharrezkoak diren datuek osatuta egon liteke.

**4.- Informazio eskualdaketa hori norabide guztietan ibiliko al da, alegia, Foruzaingoko AKZtik gainerako polizietara eta, era berean, haietatik Foruzaingoko AKZra, edo norabide bakarrekoa izanen al da, AKZk aukerarik eduki gabe 062 eta 091ko informaziora baldintza beretan iristeko?**

Nafarroako Gobernuko Barne Zuzendaritza Nagusiaren planteamendua da informazioa bi norabidetan eskualdatzea, Foruzaingoko AKZtik gainerako polizietara eta haietatik Nafarroako Foruzaingoko AKZra. Administrazio publikoen arteko harremanetan funtsezkoak diren koordinazio egokia, lankidetza eta elkarlana izanen dira lan horren oinarriak.

**5.- Informazioa Barne Arazoetako Ministerioaren menpeko polizia-zentral horien zerbitzuan denbora errealean jarriz gero, aurreikusi al da jarduketa eta koordinazio protokoloren bat ezartzea edo itzuliko al da gara garai zaharretara, alegia, “gertalekura lehen iristen denak balizko atestatuen instrukzioarekin geratzen da” horretara?**

Une hauetan, Barne Zuzendaritza Nagusiaren irizpideak herritarrentzako zerbitzua lehenesten du, eraginkortasun eta efizientzia printzipioetan oinarritutako larrialdi-laguntza tarteko.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko maiatzaren 24an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía: Javier Remírez Apesteguía